turjo4nis/wikipedia-bn-dump-20250701 huggingface dataset:
প্রভিনা মেহতা

প্রভিনা মেহতা (১৯২৩-১৯৯২ বা ১৯২৫-১৯৮৮) ছিলেন মুম্বইয়ের একজন নেতৃস্থানীয় ভারতীয় স্থপতি, পরিকল্পনাকারী এবং একজন রাজনৈতিক কর্মী। ভারতীয় স্বাধীনতা আন্দোলনের সময় তিনি মুক্তিযোদ্ধা সরোজিনী নায়ডু দ্বারা অনুপ্রাণিত হয়েছিলেন এবং স্যার জেজে কলেজ অফ আর্কিটেকচারে স্থাপত্যবিদ্যা অধ্যয়ন শুরু করার আগে তিনি ব্রিটিশ রাজের বিরুদ্ধে রাস্তায় বিক্ষোভে অংশ নিয়েছিলেন।  চার্লস কোরিয়া এবং শিরিশ প্যাটেলের সহযোগিতায় তিনি ১৯৬৪ সালে মূল ভূখণ্ডের পূর্বদিকে অবস্থিত দ্বীপ শহরের সম্প্রসারণ সম্পর্কিত নবি মুম্বই পরিকল্পনার ধারণা এবং প্রস্তাবের সাথে জড়িত ছিলেন। এই পরিকল্পনাটি শিল্পকলা এবং স্থাপত্যবিষয়ক বোম্বে সমায়িকী মার্গে প্রকাশিত হয়েছিল। তিনি মিনেট ডি সিলভা এবং ইয়াসমিন লারিসহ বস্তিতে বসবাসকারী মানুষদের উন্নয়ন এবং পরিবেশগত দিক ও নগর পরিকল্পনার সাথে মিলিতভাবে কম খরচে আবাসন গড়ে তুলে ভূমিকম্প-প্রভাবিত মানুষের পুনর্বাসনে সক্রিয়ভাবে জড়িত ছিলেন।

তথ্যসূত্র 

২০শ শতাব্দীতে মৃত্যু
মুম্বইয়ের ব্যবসায়ী
মহারাষ্ট্রের নারী শিল্পী
২০শ শতাব্দীর ভারতীয় নারী শিল্পী
শিকাগো বিশ্ববিদ্যালয়ের প্রাক্তন শিক্ষার্থী
ইলিনয় ইনস্টিটিউট অব টেকনোলজির প্রাক্তন শিক্ষার্থী
১৯২০-এর দশকে জন্ম
মহারাষ্ট্রের ভারতীয় স্বাধীনতাকর্মী
ভারতীয় নগর পরিকল্পনাবিদ
মহারাষ্ট্রের নারী ব্যবসায়ী
ভারতীয় নারী স্থপতি
ভারতীয় নারী স্বাধীনতা কর্মী
মুম্বইয়ের শিল্পী
২০শ শতাব্দীর ভারতীয় স্থপতি
২০শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
বিজয়া গাড্ডে

বিজয়া গাড্ডে (জন্ম ১৯৭৪) হলেন টুইটারের প্রধান আইন কর্মকর্তা এবং সাধারণ পরামর্শদাতা।

২০১৪ সালে ফরচুন ম্যাগাজিন তাকে টুইটারের নির্বাহী দলের সবচেয়ে শক্তিশালী নারী হিসাবে বর্ণনা করেছিল, যদিও পরে তিনি প্রধান বিপণন কর্মকর্তা লেসলি বার্ল্যান্ডের সাথে যোগ দিয়েছিলেন।  তিনি প্রধান নির্বাহী কর্মকর্তা জ্যাক ডোরসেকে ২০২০ সালের রাষ্ট্রপতি নির্বাচনের সময় টুইটার বিজ্ঞাপন বিক্রি না করতে রাজি করিয়েছিলেন।

২০২০ সালের অক্টোবরেপলিটিকো  সংবাদমাধ্যম তাকে সর্বাধিক প্রভাবশালী প্রযুক্তি নির্বাহী হিসেবে আখ্যায়িত করেছিল।

প্রারম্ভিক ও শিক্ষাজীবন 
বিজয়া গাড্ডে ভারতে একটি তেলুগু পরিবারে জন্মগ্রহণ করেছিলেন এবং ৩ বছর বয়সে মার্কিন যুক্তরাষ্ট্রে পাড়ি জমিয়েছিলেন। তাঁর বাবা যুক্তরাষ্ট্রে স্নাতক অধ্যয়ন করেছিলেন এবং গাড্ডের বয়স তিন বছর পূর্ণ হওয়ার আগে পর্যন্ত তিনি গাড্ডে ও তাঁর মায়ের জন্য অর্থ সংস্থানের কোন ব্যবস্থা করতে পারেন নি। তারপর তাঁর পরিবার টেক্সাসের বিউমন্টে পাড়ি জমান।

তিনি ২০০০ সালে কর্নেল ইউনিভার্সিটি স্কুল অফ ইন্ডাস্ট্রিয়াল অ্যান্ড লেবার রিলেশনস থেকে শিল্প ও শ্রম সম্পর্কে বিএস ডিগ্রি এবং নিউ ইয়র্ক বিশ্ববিদ্যালয় স্কুল অফ ল' থেকে জেডি ডিগ্রি অর্জন করেছিলেন।

তথ্যসূত্র 

১৯৭৪-এ জন্ম
জীবিত ব্যক্তি
ব্যবসায় মার্কিন নারী
জন্মের বছর অনুপস্থিত (জীবিত ব্যক্তি)
ব্যবসায় ভারতীয় নারী
মার্কিন যুক্তরাষ্ট্রে ভারতীয় অভিবাসী
টুইটারের ব্যক্তি
মার্কিন প্রযুক্তি ব্যবসায়ী
২১শ শতাব্দীর মার্কিন নারী
ধয়া লক্ষ্মীনারায়ণ

ধয়া লক্ষ্মীনারায়ণন হলেন একজন কৌতুক অভিনেত্রী, অভিনয় শিল্পী, টিভি উপস্থাপিকা, এবং গল্পকার।  তিনি সান ফ্রান্সিসকোর এশিয়ান আর্ট মিউজিয়াম, আর্ট সান জোসে মিউজিয়াম, কুহকিনী থিয়েটার, সান ফ্রান্সিসকোর পাঞ্চলাইন কমেডি ক্লাব এবং কোব্স কমেডি ক্লাব, ব্রাভা থিয়েটার এবং থ্রোকমর্টন থিয়েটারের  মতো বেশকিছু থিয়েটার ও জাদুঘরে অভিনয় করেছেন। তিনি এসএফ স্কেচফেস্ট ২০১৫ এবং এসএফ স্কেচফেস্ট ২০২০, আমেরিকার একমাত্র দক্ষিণ এশীয় কৌতুক উৎসব দেশী কমেডি ফেস্ট এবং আউট আফ বাউন্ডস কমেডি ফেস্টিভালের মতো একাধিক কৌতুক উৎসবেও অভিনয় করেছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন কৌতুকাভিনেত্রী
ব্যবসায় ভারতীয় নারী
ভারতীয় বংশোদ্ভূত মার্কিন ব্যক্তি
২১শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন নারী
২০শ শতাব্দীর মার্কিন ব্যবসায়ী
কিংগরি (তন্তু বাদ্যযন্ত্র)

কিংগরি হল একটি তন্তুস্বরী ভারতীয় তন্তু বাদ্যযন্ত্র (তন্তু বেহালা), যেটি রবাব এবং রাবণহত্তের অনুরূপ। এটিতে মাটির একটি অনুরণক বাক্স থাকে, যার মধ্য দিয়ে একটি লাঠি ঢোকানো হয়, যেটি যন্ত্রের গলার কাজ করে।

ইতিহাস
সংস্কৃত মহাকাব্য মহাভারতে অনেক প্রাচীন ভারতীয় ব্রাহ্মণের গল্পে এবং পাঞ্জাবের লোক সংগীতে কিংগরির উল্লেখ রয়েছে।   অন্ধ্র প্রদেশ এবং মহারাষ্ট্রে চিরাচরিত প্রথায় মৃত্যু অনুষ্ঠান, বিবাহ এবং ধর্মীয় উৎসবগুলিতেও কিংগরি ব্যবহৃত হয়।

গঠনবিন্যাস এবং সুর
কিংগরি প্রথমে একক তন্তুবাদ্য হিসাবে তৈরি হয়েছিল এবং তারপর থেকে এটি তিন-তন্তু বাদ্য হিসেবে বিকশিত হয়েছে। বাঁশের একটি দীর্ঘ খণ্ড ফিঙ্গারবোর্ডে ঢোকানো হয়, তাতে তিনটি কীলক থাকে। ধনুকের তন্তু তৈরি হয় তিনগাছি ঘোড়ার চুল বা গুঙ্গারু ব্যবহার করে।। আগে প্রাণীর অন্ত্র ব্যবহার করে তন্তু তৈরি হত, তবে আধুনিক ভারতীয় যাযাবরেরা সাধারণত এর পরিবর্তে নিম্ন মানের স্টিলের তন্তু ব্যবহার করে। এতে এই বাদ্যযন্ত্রে আরও স্বরকম্পন সৃষ্টি হয় এবং যন্ত্রটিতে বেহালার অনুরূপ শব্দ আসে।

আধুনিক ব্যবহার
শ্রীলঙ্কার সুরকার দীনেশ সুবাসিংহে রাবন নদা অ্যালবামে এবং লোকসঙ্গীত পরিবেশনার জন্য কিংগরি ব্যবহার করেছিলেন। ২০০৭ সালে, সুবাসিংহে যন্ত্রটিতে কিছু পরিবর্তন করেছিলেন এবং আবিষ্কার করেছিলেন যে, এটি আবেল এবং নিয়েদারহিটম্যানের দ্য বেহালা: ইট'স হিস্ট্রি অ্যান্ড কনস্ট্রাকশন -এ উল্লিখিত রাবণস্ট্রনের আর একটি ঘনিষ্ঠ সংস্করণ। প্রথমবারের জন্য শ্রীলঙ্কায় সান্দারুওয়ান রনতুঙ্গা একটি চার তন্তুর কিংগরি তৈরি করেছেন এবং এটি বিভিন্ন সংগীত রেকর্ডিংয়ে দীনেশ সুবাসিংহে ব্যবহার করেছিলেন।

আরো দেখুন 
ধনুক দ্বারা বাজানো তন্তুবাদ্য
রাবণহত্ত
রাবণ

তথ্যসূত্র

বেহালা
ততযন্ত্র
যশয়ান্তিবেন জমনাদাস

যশবন্তিবেন জামনাদাস পোপত হলেন একজন ভারতীয় ব্যবসায়ী এবং নারী কর্মীদের সমবায় সংস্থা শ্রী মহিলাগৃহ উদ্যোগ লিজ্জত পাঁপড়ের অন্যতম প্রতিষ্ঠাতা। ২০২১ সালের ২৬ জানুয়ারিতে ভারত সরকার বাণিজ্য ও শিল্প বিভাগে তাকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করেছে।

জীবনীক্রম 
২০২১ সাল পর্যন্ত তার বয়স ৯১ বছর বলে জানা গেছে। তিনি ৭ জন প্রতিষ্ঠাতার মধ্যে একজন যারা ১৯৫৯ সালে একটি পারিবারিক উদ্যোগ হিসাবে জনপ্রিয় 'লিজ্জত পাঁপড়' প্রযোজনাকারী সংস্থাটি প্রতিষ্ঠা করেছিলেন। তিনি  মূলধন দিয়ে সংস্থাটি শুরু করেছিলেন এবং বর্তমানে তা তে দাঁড়িয়েছে। তাঁর সংস্থা প্রায় ৪৪,০০০ নারীকে নিয়োগ করেছে।

আরো দেখুন 

 পদ্মশ্রী পুরস্কারপ্রাপ্তদের তালিকা (২০২০-২০২০)

তথ্যসূত্র 

মহারাষ্ট্রের ব্যক্তি
গুজরাতের ব্যক্তি
মহারাষ্ট্রের ব্যবসায়ী
ভারতীয় ব্যবসায়ী
বাণিজ্য ও শিল্পে পদ্মভূষণ প্রাপক
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
১৯৩০-এ জন্ম
জীবিত ব্যক্তি
অজৈতা শাহ

অজৈতা শাহ হলেন একজন ভারতীয় উদ্যোক্তা এবং সমাজকর্মী। তিনি ফ্রন্টিয়ার মার্কেটসের প্রতিষ্ঠাতা ও প্রধান নির্বাহী কর্মকর্তা এবং ফ্রন্টিয়ার ইনোভেশন ফাউন্ডেশনের সভাপতি।

প্রাথমিক জীবন এবং শিক্ষা 
অজৈতা শাহ নিউ ইয়র্ক শহরের একটি ভারতীয় সম্প্রদায়ের মধ্যে বড়ো হয়েছেন। তিনি টাফ্টস বিশ্ববিদ্যালয় থেকে আন্তর্জাতিক সম্পর্কে বিএ ডিগ্রি অর্জন করেছেন। ২০০৬ সালে তিনি আমেরিকান ইন্ডিয়া ফাউন্ডেশনের ফেলো ছিলেন। তারপর তিনি সরকারি গবেষণা এবং মধ্যস্থতার বিভিন্ন ক্ষেত্রে কাজ শুরু করেন। তিনি মাইক্রো ফাইন্যান্সে কাজ করার জন্য কলেজ শিক্ষা শেষ করে পরে ভারতে চলে আসেন।

কর্মজীবন 
অজৈতা শাহ এর আগে ভারতে এসকেএস মাইক্রোফাইন্যান্স ও উজ্জ্বন ফিনান্সিয়াল সার্ভিসেস এবং ভারতের ৭টি রাজ্যে অসংখ্য উন্নয়ন প্রকল্পে কাজ করেছেন।

তিনি দক্ষিণ এশিয়া এবং লাতিন আমেরিকায় মাইক্রোফাইন্যান্স সম্পর্কে বিশ্ব ব্যাংকের সাথে পরামর্শক হিসেবে কাজ করেছেন। তিনি সামাজিক কর্মক্ষমতা টাস্ক ফোর্সের কমিটিতে দায়িত্ব পালন করেছিলেন। তিনি একজন ক্লিন্টন সার্ভিস কর্প, ইকোং গ্রিন এবং কর্ডেস ফেলো ছিলেন।

সম্মান এবং পদবী 

 সোক্যাপ স্কলার
 ২০১২ ইকোনিং গ্রিন ফেলো
 ২০১৩ ফোর্বস ৩০ আন্ডার ৩০ সামাজিক উদ্যোক্তা
 ল 'ওরাল উইমেন অফ ওয়ারথ পুরস্কার
 সিএনবিসি বর্ষসেরা নারী উদ্যোক্তা
 বর্ষসেরা নারী উদ্যোক্তা
 উইমেন ট্রান্সফর্মিং ইন্ডিয়া পুরস্কার ২০১৮, জাতিসংঘ এবং এনআইটিআই আয়োগ দ্বারা প্রদত্ত

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ব্যবসায় ভারতীয় নারী
সন্ধ্যা মেন্ডোনকা

সন্ধ্যা মেন্ডোনকা হলেন একজন ভারতীয় লেখিকা, সম্পাদক এবং প্রকাশক। তিনি ভারতের কর্ণাটক রাজ্যের বেঙ্গালুরুতে জন্মগ্রহণ করেছিলেন। তিনি সেন্ট জোসেফস কলেজ অফ আর্টস অ্যান্ড সায়েন্স থেকে অর্থনীতি, রাষ্ট্রবিজ্ঞান ও সমাজবিজ্ঞানে বিএ এবং বেঙ্গালুরু বিশ্ববিদ্যালয় থেকে আন্তর্জাতিক সম্পর্কে গবেষণাপূর্বক রাষ্ট্রবিজ্ঞানে এমএ অর্জন করেছেন।

তিনি ভারতীয় বিদ্যা ভবন থেকে জনসংযোগে ডিপ্লোমা অর্জন করেছেন এবং বর্তমানে বেঙ্গালুরুতে থাকেন।

শিল্পকর্ম 
২০১৭ সালে দুটি উদ্যোগ একত্রিত করে মেন্ডোনকা রেইনট্রি নারী সাংস্কৃতিক উৎসবের  আয়োজন করেছিলেন। বেঙ্গালুরুর রবীন্দ্র কলাক্ষেত্রে তিন দিনেরও বেশি সময় ধরে অনুষ্ঠিত এই উৎসবে ২০০ জনেরও বেশি শিল্পী অংশগ্রহণ করেছিলেন। উৎসবে ৬০০০ জনেরও বেশি লোক অংশ নিয়েছিল।  ২০১৭ সালের নভেম্বরে এর দ্বিতীয় সংস্করণটি এসডিজির জন্য জাতিসংঘের অংশীদারীতে নিবন্ধিত হয়েছে।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
কর্ণাটকের লেখিকা
ব্যবসায় ভারতীয় নারী
২১শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় ব্যবসায়ী
অনাহিতা উবেরই

অনাহিতা উবেরই (জন্ম ১৯৬৭) হলেন একজন ভারতীয় মঞ্চ অভিনেত্রী যিনি থিয়েটার সার্কিটে সক্রিয়ভাবে কাজ করছেন। থিয়েটার ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন।

জীবনীক্রম 
অনাহিতা উবেরই ১৯৬৭ সালে ভারতের মুম্বইয়ে বিজয়া মেহতা এবং ফারুখ মেহতা দম্পতির ঘরে জন্মগ্রহণ করেছিলেন। তিনি ১২ বছর বয়সে তার মায়ের সঙ্গে কাজ শুরু করেছিলেন। তিনি মুম্বইয়ের ক্যাথেড্রাল এবং জন কনন স্কুল থেকে প্রাথমিক পড়াশোনা শেষ করে মুম্বাইয়ের সেন্ট জেভিয়ার্স কলেজে মনোবিজ্ঞান এবং সমাজবিজ্ঞান অধ্যয়ন করেছিলেন। পরবর্তীকালে, তিনি ভারতে ফিরে আসার আগে নিউইয়র্কের হারবার্ট বার্গোফ স্টুডিওতে প্রশিক্ষণ দিয়েছিলেন এবং ব্রডওয়েতে অভিনয় করেছিলেন।

২০০৩ সালে তিনি দর্শকপ্রিয় চলচ্চিত্র জিস্‌মে প্রিয়াঙ্কা কাপুরের চরিত্রেও অভিনয় করেছেন। এছাড়া তিনি বেশ কয়েকটি ইংরেজি নাটকেও আভিনয় করেছেন।

তথ্যসূত্র

বহিঃসংযোগ 
 

১৯৬৭-এ জন্ম
জীবিত ব্যক্তি
মুম্বইয়ের লেখক
ভারতীয় মঞ্চ পরিচালক
ভারতীয় মঞ্চ অভিনেত্রী
ভারতীয় চলচ্চিত্র অভিনেত্রী
হিন্দি থিয়েটার
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
২০শ শতাব্দীর ভারতীয় লেখিকা
মহারাষ্ট্রের লেখিকা
ভারতীয় নারী নাট্যকার
২০শ শতাব্দীর ভারতীয় নাট্যকার
ভারতীয় নারী মঞ্চ পরিচালক
শোভা দীপক সিং

শোভা দীপক সিং হলেন একজন ভারতীয় সাংস্কৃতিক কর্মসচিব, চিত্রগ্রাহক, লেখিকা, শাস্ত্রীয় নৃত্যশিল্পী এবং দিল্লি ভিত্তিক একটি সাংস্কৃতিক সংগঠন শ্রীরাম ভারতীয় কলাকেন্দ্রের পরিচালিকা। ওড়িশার আদিবাসী মার্শাল নৃত্যকলা ময়ূরভঞ্জ ছৌয়ের পুনরুজ্জীবিতকরণে অবদানের জন্য তিনি সমধিক পরিচিত। ভারত সরকার ১৯৯৯ সালে তাঁকে শিল্পকলা ও সংস্কৃতিতে অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করেছিল।

জীবনীক্রম 
শোভা দীপক সিং ১৯৪৩ সালের ২১ অক্টোবর ভারতের রাজধানী নতুন দিল্লিতে ডিসিএমের লালা চরত রাম এবং প্রখ্যাত শিল্পী ও পদ্মশ্রীবিজয়ী সুমিত্রা চরত রাম দম্পতির ঘরে জন্মগ্রহণ করেছিলেন। নয়াদিল্লির মডার্ন স্কুলে স্কুল শেষ করার পর তিনি ১৯৬৩ সালে দিল্লি বিশ্ববিদ্যালয় থেকে অর্থনীতিতে সম্মানসহ স্নাতক ডিগ্রি অর্জন করেছিলেন।

তথ্যসূত্র 

১৯৪৩-এ জন্ম
জীবিত ব্যক্তি
ভারতীয় মহিলা নৃত্যশিল্পী
ভারতীয় মঞ্চ পরিচালক
ভারতীয় নারী আলোকচিত্রী
দিল্লির নৃত্যশিল্পী
শিল্পকলায় পদ্মশ্রী প্রাপক
দিল্লি বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় আলোকচিত্রশিল্পী
২০শ শতাব্দীর ভারতীয় নারী শিল্পী
২০শ শতাব্দীর ভারতীয় নৃত্যশিল্পী
ভারতীয় জনহিতৈষী
২০শ শতাব্দীর ভারতীয় ব্যবসায়ী
ভারতীয় নারী মঞ্চ পরিচালক
২১শ শতাব্দীর ভারতীয় আলোকচিত্রশিল্পী
২০শ শতাব্দীর ভারতীয় নারী ব্যবসায়ী
দিল্লির লেখিকা
ভারতী শর্মা

ভারতী শর্মা (জন্ম: ১৫ ই অক্টোবর ১৯৬১) হলেন একজন ভারতীয় নাট্য পরিচালিকা, অভিনেত্রী এবং শিক্ষিকা। তিনি দিল্লি বিশ্ববিদ্যালয় থেকে এমএ (হিন্দি) এবং রাষ্ট্রীয় নাট্য বিদ্যালয় থেকে স্নাতক (১৯৮৭) ডিগ্রি অর্জন করেছিলেন। তার নাটকগুলো ভারতীয় পৌরাণিক ও দার্শনিক বিভিন্ন বিষয়বস্তু, ঐতিহাসিক, বাস্তববাদী, পরীক্ষামূলক, নারী-পুরুষ সম্পর্কের উপর ভিত্তি করে রচিত।

কর্মজীবন 
ভারতী শর্মা ১৯৮৭ সালে রাষ্ট্রীয় নাট্য বিদ্যালয় থেকে স্নাতক শেষ করার পরে বিপিন কুমার এবং আরও কয়েকজন স্নাতকদের সাথে ক্ষিতিজ থিয়েটার সোসাইটি প্রতিষ্ঠা করেছিলেন। তিনি ৫০ টিরও বেশি নাটকে অভিনয় করেছেন এবং ৩৫ টিরও বেশি নাটক পরিচালনা করেছেন।

তথ্যসূত্র 

১৯৬১-এ জন্ম
জীবিত ব্যক্তি
ভারতীয় মঞ্চ অভিনেত্রী
ভারতীয় নারী নাট্যকার
ভারতীয় নারী মঞ্চ পরিচালক
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
সংগীত নাটক অকাদেমি পুরস্কার প্রাপক
অর্পিতা ঘোষ

অর্পিতা ঘোষ হলেন একজন ভারতীয় নাট্যশিল্পী, রাজনীতিবিদ যিনি পশ্চিমবঙ্গের রাজ্যসভার সংসদ সদস্য হিসাবে কাজ করেন। তিনি পশ্চিমবঙ্গের বালুরঘাট লোকসভা কেন্দ্র থেকে ষোড়শ লোকসভার সংসদ সদস্য হিসাবে দায়িত্ব পালন করেছিলেন। তিনি ২০১৪ সালে অনুষ্ঠিত ভারতের সাধারণ নির্বাচনে সর্বভারতীয় তৃণমূল কংগ্রেসের প্রার্থী হিসেবে জিতেছিলেন।

একজন নাট্যপরিচালক, অভিনেত্রী এবং নাট্যকার থেকে রাজনীতিবিদ হয়ে উঠা অর্পিতা ঘোষ কলকাতা বিশ্ববিদ্যালয়ের স্কটিশ চার্চ কলেজ থেকে বিএসসি (স্নাতক) ডিগ্রি অর্জন করেছিলেন।

তথ্যসূত্র 

১৯৬৬-এ জন্ম
জীবিত ব্যক্তি
বাঙালি হিন্দু
পশ্চিমবঙ্গের লোকসভা সদস্য
ষোড়শ লোকসভার সদস্য
পশ্চিমবঙ্গের রাজনীতিতে নারী
বাঙালি থিয়েটার ব্যক্তিত্ব
ভারতীয় মঞ্চ পরিচালক
কলকাতার রাজনীতিবিদ
দক্ষিণ দিনাজপুর জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
২১শ শতাব্দীর ভারতীয় নারী রাজনীতিবিদ
ভারতীয় নারী মঞ্চ পরিচালক
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজ্যসভা সদস্য
দীপা রামানুজম

দীপা রামানুজম হলেন একজন ভারতীয় উদ্যোক্তা এবং চলচ্চিত্র অভিনেত্রী যিনি তামিল চলচ্চিত্রে অভিনয় করেন।  রজনীকান্ত অভিনীত অরুণাচলম (১৯৯৭) চলচ্চিত্রে একটি ছোট চরিত্রে অভিনয়ের মাধ্যমে তিনি চলচ্চিত্রজগতে প্রবেশ করেছিলেন। একই সময়ে তিনি কে. বালাচন্দরের টেলিভিশন ধারাবাহিক প্রেমি-তে অভিনয়ে করেছিলেন।

তিনি আমেরিকা ভিত্তিক থিয়েটার গ্রুপ শ্রদ্ধা ও ক্রিয়ার সহযোগিতায় শ্রী থেনান্ডাল ফিল্মস প্রযোজিত একটি বৈজ্ঞানিক কল্পকাহিনী মঞ্চনাটক চিল্লু পরিচালনার জন্য সমধকি জনপ্রিয়তা পেয়েছেন। 'তিনি শশী পরিচালিত পিচৈক্কারন ছায়াছবিতে ভুবনেশ্বরী চরিত্রে অভিনয়ের জন্যও সুপরিচিত।

২০২০ সাল থেকে তিনি একজন উদ্যোক্তা হিসেবে কাজ শুরু করেছেন। তিনি লোটাসলাইন  ব্র্যান্ডের নামে ভারতীয় নারীদের জন্য ডেনিম জিনসের নিজস্ব একটি পদ্ধতি শুরু করেছেন।

উল্লেখযোগ্য চলচ্চিত্র 

 অরুণাচলম
 উত্তম ভিলেন
 স্পাইডার
 বিমানম
 আদিত্য বর্মা

তথ্যসূত্র 

১৯৮৩-এ জন্ম
জীবিত ব্যক্তি
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় মঞ্চ পরিচালক
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় নারী মঞ্চ পরিচালক
অনুরাধা কাপুর

অনুরাধা কাপুর হলেন একজন ভারতীয় নাট্য পরিচালিকা এবং নাট্য অধ্যাপক। তিনি তিন দশকেরও বেশি সময় ধরে রাষ্ট্রীয় নাট্য বিদ্যালয়ে (এনএসডি) শিক্ষকতা করেছেন এবং ছয় বছর যাবত (২০০৭-২০১৩) রাষ্ট্রীয় নাট্য বিদ্যালয়ের পরিচালিকা হিসেবে দায়িত্ব পালন করেছিলেন। নাট্য পরিচালক হিসাবে তার কাজের জন্য ২০০৪ সালে তিনি সংগীত নাটক অকাদেমি পুরস্কার পেয়েছেন। নাট্যজগতে শ্রেষ্ঠত্বের জন্য ২০১৬ সালে, তিনি জে বসন্তন লাইফটাইম অ্যাচিভমেন্ট অ্যাওয়ার্ড পেয়েছেন।

প্রারম্ভিক জীবন 
অনুরাধা কাপুর ১৯৫১ সালে নৈনিতালে জন্মগ্রহণ করেছিলেন। তিনি নতুন দিল্লির মডার্ন স্কুলের দীর্ঘমেয়াদী অধ্যক্ষ এম. এন. কাপুর এবং অমৃতা কাপুরের কন্যা। শিল্প ইতিহাসবিদ ও সমালোচক গীতা কাপুর তার বোন। নয়াদিল্লির মডার্ন স্কুল থেকে পড়াশোনা শেষ করে তিনি দিল্লির মিরান্ডা হাউসে ইংরেজি অধ্যয়ন করেন। ১৯৭৩ সালে তিনি দিল্লি বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেছেন।

পুরস্কার এবং সম্মাননা 
 সংগীত নাটক অকাদেমি পুরস্কার (২০০৪)
 জে. বসন্তন লাইফটাইম অ্যাচিভমেন্ট অ্যাওয়ার্ড (২০১৬)

তথ্যসূত্র 

১৯৫১-এ জন্ম
জীবিত ব্যক্তি
ভারতীয় নারী মঞ্চ পরিচালক
সংগীত নাটক অকাদেমি পুরস্কার প্রাপক
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় মঞ্চ পরিচালক
ঐশ্বরিয়া নিধি

ঐশ্বরিয়া নিধি () হলেন লস অ্যাঞ্জেলেসে বসবাসরত একজন ভারতীয়-অস্ট্রেলিয়ীয় অভিনেত্রী, পরিচালিকা, লেখিকা, এবং নাট্যব্যক্তিত্ব। তিনি শর্ট অ্যান্ড সুইট উৎসব মঞ্চে পরিবেশনা করেছেন এবং শর্ট অ্যান্ড সুইট বলিউড শুরু করার জন্য কাজ করেছেন। তাঁর অন্যান্য কাজের মধ্যে রয়েছে গান্ধারী... ইন সার্চ অফ লাইট। এটি বেদব্যাসের হিন্দু মহাকাব্য মহাভারতের গান্ধারী চরিত্র নিয়ে নির্মিত একটি নাটক। তিনি সিডনির অভিনয় স্কুল অফ পারফর্মিং আর্টসের সভাপতি এবং শৈল্পিক পরিচালক হিসেবেও দায়িত্বপালন করছেন।

ব্যক্তিগত জীবন 
ঐশ্বরিয়া নিধি ভারতের নতুন দিল্লিতে জন্মগ্রহণ করেছেন এবং বড় হয়েছেন। তিনি ২০০১ সালে তাঁর পরিবার নিয়ে নিউজিল্যান্ডের অকল্যান্ডে এবং তার এক বছর পরে সিডনিতে স্থানান্তরিত হয়েছেন।  তাঁর ছেলে শৌর্য নিধিও একজন অভিনেতা ও ব্যবসায়ী।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় মঞ্চ অভিনেত্রী
পাঞ্জাবি চলচ্চিত্র অভিনেত্রী
ভারতীয় বংশোদ্ভূত অভিনেত্রী
ভারতীয় মঞ্চ পরিচালক
দিল্লির অভিনেত্রী
অস্ট্রেলীয় হিন্দু
অস্ট্রেলীয় কণ্ঠাভিনেত্রী
অস্ট্রেলিয়ায় ভারতীয় অভিবাসী
অস্ট্রেলীয় মঞ্চ অভিনেত্রী
সিডনির অভিনেত্রী
ভারতীয় বংশোদ্ভূত মার্কিন অভিনেত্রী
মার্কিন চলচ্চিত্র অভিনেত্রী
২১শ শতাব্দীর মার্কিন অভিনেত্রী
২১শ শতাব্দীর ভারতীয় অভিনেত্রী
২১শ শতাব্দীর অস্ট্রেলীয় অভিনেত্রী
অস্ট্রেলীয় চলচ্চিত্র অভিনেত্রী
অস্ট্রেলীয় মঞ্চ পরিচালক
পাঞ্জাবি নারী
আর. নাগরত্নম্ম

আর. নাগরত্নম্ম (১৯২৬-২০১২) ছিলেন একজন ভারতীয় নাট্যব্যক্তিত্ব এবং বেঙ্গালুরুভিত্তিক নারীনির্ভর নাট্যদলস্ত্রী নাটক মণ্ডলীর প্রতিষ্ঠাতা। নাট্যজগতে নিজ কাজের স্বীকৃতিস্বরূপ তিনি সংগীত নাটক অকাদেমি পুরস্কার পেয়েছিলেন। ২০১২ সালে ভারত সরকার তাঁকে দেশের চতুর্থ সর্বোচ্চ ভারতীয় নাগরিক পুরস্কার পদ্মশ্রী পুরস্কার প্রদান করেছিল।

জীবনী 
নাগরত্নম্ম ১৯২৬ সালে দক্ষিণ ভারতের কর্ণাটক রাজ্যের মহীশূরের একটি মধ্যবিত্ত শ্রেণির পরিবারে জন্মগ্রহণ করেছিলেন। তিনি ১২ বছর বয়সে পেশাদার নাট্যশিল্পে কাজ শুরু করেছিলেন এবং শ্রী চামুণ্ডেশ্বরী নাটক সভা, গুব্বি কোম্পানি পরিচালিত গুব্বি বীরণা, হিরানাইয়ার মিত্র মণ্ডলী এবং এইচএলএন সিমহার মতো প্রসিসদ্ধ নাট্যদলের সাথে কাজ করেছেন।

পরবর্তীতে, ১৯৫৮ সালে তিনি স্ত্রী নাটক মণ্ডলী প্রতিষ্ঠা করেছিলেন।

আর. নাগরত্নম্ম ২০১২ সালের ৬ অক্টোবরে ৮৭ বছর বয়সে মৃত্যুবরণ করেছেন। বেঙ্গালুরুর হরিশচন্দ্র ঘাটে তাঁর শেষকৃত্য সম্পন্ন হয়েছিল।

তথ্যসূত্র 

১৯২৬-এ জন্ম
২০১২-এ মৃত্যু
ভারতীয় মঞ্চ অভিনেত্রী
ভারতীয় চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় মঞ্চ পরিচালক
সংগীত নাটক অকাদেমি পুরস্কার প্রাপক
শিল্পকলায় পদ্মশ্রী প্রাপক
২০শ শতাব্দীর ভারতীয় অভিনেত্রী
২০শ শতাব্দীর ভারতীয় নারী ব্যবসায়ী
কর্নাটকের নারী ব্যবসায়ী
ভারতীয় নারী মঞ্চ পরিচালক
২০শ শতাব্দীর ভারতীয় ব্যবসায়ী
মহীশূরের অভিনেত্রী
জুলেখা চৌধুরি

জুলেখা চৌধুরি হলেন ভারতের নয়াদিল্লি এবং মুম্বইভিত্তিক একজন নাট্য পরিচালিকা এবং আলোকসজ্জা নকশাকার। তিনি নয়াদিল্লির ড্রামাটিক আর্ট অ্যান্ড ডিজাইন একাডেমির পরিদর্শক ফ্যাকাল্টি (সিন ওয়ার্ক)।

তিনি ২০০৭ সালে সঙ্গীত নাটক অকাদেমি যুব পুরস্কার এবং চার্লস ওয়ালেস ইন্ডিয়া ট্রাস্ট পুরস্কার ২০০১/২০০২ অর্জন করেছেন।

শিক্ষা এবং প্রাথমিক জীবন 
জুলেখা চৌধুরি ১৯৯৫ সালে মার্কিন যুক্তরাষ্ট্রের ভার্মন্টেরবেনিংটন কলেজে নাট্যপরিচালনা এবং আলোকসজ্জা (থিয়েটার ডাইরেক্টিং এবং লাইট ডিজাইন) নিয়ে পড়াশোনা করেছিলেন। তিনি বিশিষ্ট ভারতীয় নাট্য পরিচালক ইব্রাহিম আল কাজির নাতনি এবং নাট্য পরিচালক ও নয়াদিল্লির রাষ্ট্রীয় নাট্য বিদ্যালয়ের প্রাক্তন সভাপতি অমল আল্লানার কন্যা।

ব্যক্তিগত জীবন 
এর আগে জুলেখা চৌধুরি অভিনেতা মণীশ চৌধুরীকে বিয়ে করেছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় নারী মঞ্চ পরিচালক
আলোকসজ্জা নকশাকার
ভারতীয় মঞ্চ পরিচালক
নাদিয়া আফগান

নাদিয়া আফগান হলেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন নাটকে কাজ করে থাকেন। তিনি থিয়েটার এবং টেলিভিশনে কাজের জন্য সমধিক পরিচিত।

নাদিয়া পিটিভি লাহোর কেন্দ্র থেকে অভিনেত্রী হিসাবে কর্মজীবন শুরু করেছিলেন।  টেলিভিশনে তার অসংখ্য কাজের মধ্যে রয়েছে উর্দু এবং পাঞ্জাবি উভয় ভাষায় ধারাবাহিক নাটক। ১৯৯৭ সালে জনপ্রিয় টিভি ধারাবাহিক ফ্যামিলি ফ্রন্টে অভিনয় করার সময় তিনি খ্যাতি অর্জন করেছিলেন। আরও সাফল্য আসে ২০০০ সালে পিটিভি হোমের সবচেয়ে স্মরণীয় সিটকম শাশলিকে অভিনয়ের পর, ২০১১ সালে এটি জিও টিভিতে পুনরায় প্রচারিত হয়েছিল। হাম টিভির ব্লকবাস্টার কমেডি নাটক সুনো চান্দা (২০১৮) এবং এর সিক্যুয়েল সুনো চান্দা ২-এ তার কৌতুক ভূমিকার জন্য তিনি ব্যাপক প্রশংসা অর্জন করেছেন।

উল্লেখযোগ্য অভিনয় 

১৯৭০-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি কৌতুকাভিনয়শিল্পী
পাকিস্তানি টেলিভিশন পরিচালক
পশতু ব্যক্তি
কোয়েটার ব্যক্তি
২১শ শতাব্দীর পাকিস্তানি অভিনেত্রী
লাহোরের অভিনেত্রী
লাহোরের ব্যক্তি
২০শ শতাব্দীর পাকিস্তানি অভিনেত্রী
নারী টেলিভিশন প্রযোজক
সামিনা আহমাদ

সামিনা আহমাদ হলেন একজন পাকিস্তানি চলচ্চিত্র ও টেলিভিশন অভিনেত্রী, মঞ্চ অভিনয়শিল্পী, প্রযোজক ও পরিচালিকা। তিনি উর্দু বিনোদন শিল্পে ৫০ বছরেরও বেশি কাজের অভিজ্ঞতা সম্পন্ন একজন প্রবীণ টেলিভিশন অভিনেত্রী। তিনি ওয়ারিস (১৯৭৯), আলিফ নুন এবং ফ্যামিলি ফ্রন্ট সহ পিটিভির ব্যবসাসফল প্রথম সারির অনেক টেলিভিশন ধারাবাহিকে অভিনয় করেছেন। তার সবচেয়ে সাম্প্রতিক ভূমিকাগুলোর মধ্যে রয়েছে জিও টিভির বহুল জনপ্রিয় চার পর্বের কমেডি ধারাবাহিক কিস কি আয়েগি বারাত (২০০৯-২০১২), হাম টিভির প্রশংসিত কমেডি নাট্য ধারাবাহিক সুনো চান্দা (২০১৮) এবং এর সিক্যুয়েল সুনো চান্দা ২ (২০১৯)। টেলিভিশন শিল্পে তার অবদানের জন্য ২০১১ সালে পাকিস্তান সরকার তাকে প্রাইড অফ পারফরমেন্স সম্মাননায় ভূষিত করেছে।

অভিনীত চলচ্চিত্র

পুরস্কার এবং মনোনয়ন

তথ্যসূত্র 

১৯৫০-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি টেলিভিশন পরিচালক
লাহোরের অভিনেত্রী
করাচির অভিনেত্রী
নিগার পুরস্কার বিজয়ী
প্রাইড অব পারফরম্যান্স প্রাপক
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
সায়মা আজহার

সায়মা আজহার ( ) হলেন একজন পাকিস্তানি চলচ্চিত্র অভিনেত্রী এবং মডেল। তিনি এআরওয়াই ডিজিটালের স্টান্ট গেম শো ম্যাডভেঞ্চার সিজন ২-এর প্রতিযোগী ছিলেন।

সায়মা ২০১১ সালে এক বন্ধুর মাধ্যমে মডেলিং শিল্পের সাথে তার পরিচয় হয়েছিল। তিনি ভিট মিস সুপার মডেল ২০১১-তে মিস ফটোজেনিক পুরস্কার জিতেছিলেন। তিনি ২০১৩ সালে "বর্ষসেরা প্রতিভা"-র জন্য লাক্স স্টাইল পুরস্কারে, ২০১৭ সালে পিআইএ ইউনিফর্ম এর মুখ পুরস্কারে ভূষিত হয়েছেন।

প্রারম্ভিক জীবন এবং কর্মজীবন 
মডেলিং জীবনে প্রবেশের আগে সায়মা আজহার শারীরবিদ্যায় স্নাতকোত্তর ডিগ্রি অর্জন করেছিলেন। তিনি বলেন, "আমি কখনই ভাবিনি যে আমি একদিন মডেল হব বা এমনকি এটিকে একটি বিকল্প হিসাবেও বিবেচনা করব, কিন্তু লেডি লাক কেবল আমার দিকে তাকিয়ে হাসল।" আজহার এআরওয়াই ডিজিটালের রিয়েলিটি গেম শো অ্যাডভেঞ্চারসের দ্বিতীয় মরসুমে অংশ নিয়েছিলেন। তিনি অ্যাকশন থ্রিলার পাকিস্তানি চলচ্চিত্র রাস্তা-তে অভিনয়ের দিয়ে চলচ্চিত্রজগতে আত্মপ্রকাশ করেছিলেন।

অভিনীত চলচ্চিত্র

টেলিভিশন

তথ্যসূত্র 

১৯৮০-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
করাচির অভিনেত্রী
পাঞ্জাবি ব্যক্তি
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
রুবিনা আশরাফ

রুবিনা আশরাফ হলেন একজন পাকিস্তানি অভিনেত্রী, পরিচালক ও প্রযোজক।

অভিনীত চলচ্চিত্র

চলচ্চিত্র 
 লাহোর সে আগে (২০১৬)

টেলিভিশন 
 কাসাক
 সাওয়ান রূপ
 পাস-ই-আয়না
 এক আধ হপ্তা
 ইশ্ক কি ইনতেহা
 আবান জাফর
 ইয়ারিয়ান
 তানভীর ফাতেমা (বিএ)
 উইমেন্স ফ্রিডম
 মর উস গালি কা
 তুমহে কুছ ইয়াদ হ্যায় জানা
 মাসুম
 ফয়েজ মনজিল কে রোজাদার
 বেহকাওয়া
 পারচাইয়ান
 মাতম
 ইয়ে কন সা দয়ার হ্যায়
 আখারি বরিশ
 মেরা নাসিব
 মুজয় রূথনে না দিনা
 মাশিহা
 ব্যান্ড খিরকিয়ন কে পীচে
 মুঝে আপন বানা লো হাম টিভি ২০০৮
 মেন তুম অর ইমরান হাশমি
 তালাফি
 রাজু রকেট
 হিশার ই ইশক
 হালকি সি খালিশ
 কিসে আপনা কহেইন
 দিল নাহি মনতা
 নাটক হি নাটক
 কিতনা সাতাতায় হো
 গুল-ই-রানা
 হাথেলি
 মাঞ্জধার
 হাজারুন রাস্তে
 দো বল

পরিচালক 
 রুসওয়াই
 বাণী
 শিকওয়া
 সুর্খ চাঁদনি
 তেরে সিওয়া
 এক আধ হপ্তা
 তারাজু

তথ্যসূত্র

বহিঃসংযোগ 
   
 টিভি ডটকম.পি.কে রবিনা আশরাফ

১৯৫৯-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
করাচির অভিনেত্রী
লাহোরের অভিনেত্রী
২১শ শতাব্দীর পাকিস্তানি অভিনেত্রী
১৯৬০-এ জন্ম
২০শ শতাব্দীর পাকিস্তানি অভিনেত্রী
নারী টেলিভিশন প্রযোজক
পাকিস্তানি চলচ্চিত্র অভিনেত্রী
বুশরা আনসারি

বুশরা আনসারি হলেন একজন পাকিস্তানি অভিনেত্রী, কৌতুক অভিনেত্রী, গায়িকা এবং নাট্যকার যিনি ১৯৫০ এর দশকে শিশু অভিনয়শিল্পী হিসাবে তার কর্মজীবন শুরু করেছিলেন।  তিনি তার কর্মজীবনে অসংখ্য পুরস্কার জিতেছেন, যার মধ্যে রয়েছে ১৯৮৯ সালে পাকিস্তানের শিল্পকলায় অবদানের জন্য রাষ্ট্রপতির কাছ থেকে প্রাপ্ত প্রাইড অফ পারফরমেন্স পুরস্কার।

কর্মজীবন 
বুশরা আনসারির প্রথম অভিনয়টি ছিল ইকবাল আনসারি প্রযোজিত একটি  নাটকে। এছাড়াও তিনি পিটিভির সর্বাধিক দেখা অনুষ্ঠানগুলোতে উপস্থিত হয়েচেন, যার মধ্যে রয়েছে অঙ্গন তেরহা, শো টাইম, শো শা, রং তরঙ্গ, ইমার্জেন্সি ওয়ার্ড এবং স্কেচ কমেডি টিভি ধারাবাহিক ফিফটি ফিফটি।

তথ্যসূত্র 

১৯৫৬-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি কৌতুকাভিনয়শিল্পী
সিতারা-ই-ইমতিয়াজ প্রাপক
প্রাইড অব পারফরম্যান্স প্রাপক
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
নারী টেলিভিশন প্রযোজক
২০শ শতাব্দীর পাকিস্তানি গায়িকা
২১শ শতাব্দীর পাকিস্তানি গায়িকা